Mar 06,2018
విపణిలోకి టాటా జెస్ట్‌ ప్రీమియో
ముంబయి: ఆటోమొబైల్స్‌ తయారీ దిగ్గజం టాటా మోటార్స్‌ కాంపాక్ట్‌ సెడాన్‌ 'జెస్‌'్టలో ప్రత్యేక ఎడిషన్‌ను సోమవారం మార్కెట్లోకి విడుదల చేసింది. 1.3 లీటర్‌ డీజిల్‌ ఇంజిన్‌ 'జెస్ట్‌ ప్రీమియో' పేరుతో లాంచ్‌ అయిన ఈ కొత్త కారులో 13 అదనపు ఫీచర్లను జోడించినట్టుగా కంపెనీ తెలిపింది. ఈ కొత్త ఎడిషన్‌ ప్రారంభ ధర రూ.7.53లక్షలు (ఎక్స్‌-షోరూమ్‌ ఢిల్లీ). దేశంలోని అన్ని టాటా మోటార్స్‌ రిటైల్‌ షోరూమ్‌లలో మార్చి 1నుంచి ఈ కొత్త కారు అందుబాటులో ఉంచినట్టు తెలిపింది. కస్టమర్ల ప్రాధాన్యతలకు అనుగుణంగా తాము తీసుకొచ్చిన స్పెషల్‌ ఎడిషన్‌ ప్రీమియో తప్పక వినియోగ దారు లను ఆకట్టు కుంటుందని కంపెనీ వర్గాలు విశ్వాసం వ్యక్తం చేస్తు న్నాయి. డ్యూయెల్‌ టోన్‌ రూఫ్‌, ఎక్స్‌టీరియర్‌ మిర్రర్స్‌, డాష్‌బోర్డ్‌ లాంటి కొత్త ప్రీమియం ఫీచర్లతో పాటు నాలుగు సిలిండర్‌ డీ 1.3 లీటర్‌ డీజిల్‌ ఇంజిన్‌, 74 బీహెచ్‌పీ, 190 ఎన్‌ఎం టార్క్‌, 5-స్పీడ్‌ మాన్యువల్‌ గేర్‌ బాక్స్‌ ప్రధాన ఫీచర్లుగా ప్రీమియో మార్కెట్లోకి వచ్చింది.
మీ స్నేహితులకు రికమెండ్ చెయ్యండి